### | | | | --- | --- | | | | | --- | | **Byråd** 31. maj 2016 Sagsnr. 710-2010-18907 Dok.nr. 710-2016-196976 Sagsbehandler DPGILA | | 103.                Forslag om revideret kvalitetsstandard for botilbud, handicap og psykiatri - Åbent

###

|  |  |
| --- | --- |
| Tidl. politisk behandling | BY, [adresse], pkt. 7 |
| Forventet sagsgang | SS-U, høring, ØK, BY |
| Lovgrundlag | Serviceloven |

###

**SAGENS INDHOLD**

Byrådet skal i denne sag tage stilling til forslag om
revideret kvalitetsstandard for botilbud, handicap og psykiatri. Den reviderede
kvalitetsstandard indeholder afsnit om mulighed for pædagogisk støtte til
ferieture, hvilket ikke var indeholdt i den tidligere version af
kvalitetsstandarden, som blev godkendt i Byrådet 27. januar 2015.

Kvalitetsstandarden for botilbud dækker visitation til
botilbud efter servicelovens § 107 (midlertidig ophold) og § 108 (længerevarende
ophold) samt almene boliger med den nødvendige pædagogiske støtte.

Kvalitetsstandarden omfatter de gældende regler på området
og en beskrivelse af, hvordan reglerne omsættes i praksis på botilbudsområdet.
Standarden vedrører Favrskov Kommunens egne tilbud og ikke køb af pladser i
andre kommuner eller regioner.

Standarden anvendes til at understøtte ensartethed og
kvalitet i sagsbehandlingen. Den er derfor på én gang udtryk for, hvad borgerne
kan forvente af service, og samtidig et ledelsesværktøj i [adresse], der
kan bidrage til den økonomiske styring af området.

Den revidere kvalitetsstandard indeholder mulighed for, at
borgerne på [adresse] botilbud, der har behov for pædagogisk støtte,
kan komme på ferieture i op til tre dage om året. Ferieture defineres som
grupperejser, der foregår i [adresse] i for eksempel sommerhus eller feriecenter
og finder sted på hverdage. Ferien holdes som én eller to ture med overnatning.

Den pædagogiske støtte leveres som udgangspunkt af
personale, der har den nødvendige faglige indsigt, og som kender borgerne.
Personalet kan suppleres af andre medarbejdere, frivillige m.fl.

Forslaget om pædagogisk støtte
til ferieture er skrevet ind i den reviderede kvalitetsstandard, som er
vedlagt.

Såfremt borgerne ønsker individuelle ferier, ferier af
længere varighed eller ferier i udlandet, vil medarbejderne i botilbuddene være
behjælpelig med at arrangere disse ved f.eks. at tage kontakt til et
vikarbureau, som kan formidle personale. Såfremt personalet i botilbuddene vil
lade sig ansætte i vikarbureauet til en ferietur, vil botilbuddet give
tjenestefri uden løn i nødvendigt omfang.

**VURDERING**

Det er Social og Sundheds vurdering, at et serviceniveau
uden pædagogisk støtte til ferie vil medføre relativt mange individuelle
ansøgninger om ferieture.

Dette vil medføre en stor sagsbehandlingsopgave. Samtidig
kan det også resultere i en del ikke budgetterede udgifter, hvis borgere med
behov for ferieophold skal på individuelle ferier med pædagogisk personale.

Der er ikke regler i serviceloven om, at ferieture skal
indgå som en del af indsatsen i for eksempel et botilbud. Ankestyrelsens
praksis på området fastslår, at det er en konkret og individuel vurdering af
borgerens behov, der kan give den enkelte borger ret til socialpædagogisk
støtte under ferie.

Social og Sundhed har undersøgt andre kommuners service på
botilbudsområdet og for flere af disse, er ferieturen en del af serviceniveauet.

**ØKONOMI**

Social og Sundhed vurderer, at tilbuddet om op til tre
dages ferieture i botilbuddene vil medføre en udgift på ca. 350.000 kr.
Beregningen forudsætter, at ca. 50-70 borgere i botilbuddene vil benytte sig af
tilbuddet, samt at turene vil foregå i grupper i [adresse].

Udgiften til afholdelse af ferie finansieres af
botilbuddenes budget bl.a. ved omlægning af aktiviteter og reduktion af bemanding
i perioder i nogle afdelinger. Omlægning af aktiviteter kunne f.eks. være, at
hele afdelinger tager afsted sammen, og at byture og udflugter aflyses i
perioder, hvor grupperne er afsted på ferieture.

**INDDRAGELSE**

Forslaget til revideret kvalitetsstandard for botilbud
handicap og psykiatri sendes til høring i Handicaprådet, således, at høringssvar
foreligger til Økonomiudvalgets møde 24. maj 2016.

**INDSTILLING**

Direktøren for Social og Sundhed indstiller til Byrådet:

1.    At den reviderede
kvalitetsstandard for botilbud handicap og psykiatri godkendes.

**BESLUTNING**

***Social- og Sundhedsudvalget, 10. maj 2016:***

Fraværende:Ingen

Indstilles godkendt.

***Økonomiudvalget, 24. maj 2016:***

Fraværende:Jim Jørgensen

Høringssvar fra Handicaprådet blev udsendt forud for mødet
og indgår i sagens videre behandling.

Indstilles godkendt.

**Bilag**

|  |  |
| --- | --- |
| Udkast til revideret kvalitetsstandard botilbud handicap og psykiatri | 710-2016-174562 |
| Høringssvar fra Handicaprådet | 710-2016-193802 |